धनबाद विमानक्षेत्र
धनबाद विमानक्षेत्र एक सार्वजनिक विमान क्षेत्र है जो झारखंड राज्य के धनबाद शहर में स्थित है। फिलहाल यहाँ से कोई शैडयूल्ड विमान सेवाएँ नहीं हैं तथा यहाँ से आखरी बार सेवाएँ 1987 में वायुदूत ने की थी। वायुदूत ने आखिरी बार यहाँ से कोलकाता, पटना और राँची की सेवाएँ की थी। झारखंड के उस समय के मुख्यमंत्री श्री सिबू सोरेन ने अक्टूबर 2008 में नए यात्री प्रतीक्षा हॉल का उदघाटन किया। तथा इसके विस्तार के लिए नया टर्मिनल, एयर ट्राफिक कंट्रोल आदि भी बनाया गया। धनबाद प्रशासन ने एक नया विमानक्षेत्र बनाने की भी योजना बनाई है, जो कि जिला मुख्यालय से 25 किलोमीटर दूर बलीपुर ब्लॉक के पास है।